སྐབས་དེའི་འབུད་པའི་རོལ་མོའི་རྣམ་གྲངས་དུང་དཀར་ལ་དུང་འཕར་པོ་འཕར་ཆུང་ངམ།དུང་པོ་ཨང་གྲགས་དང་ཨུ་མ་སྒྲ་རྒྱལ་སོགས་ཡོད་པར་གྲགས་ཤིང་ཞང་ཞང་སྐད་དུ་རོལ་ཆ་དེར་ཨུན་ཞེས་བརྗོད་ཀྱི་ཡོད།རོལ་ཆ་དེ་ནི་རང་བྱུང་ཁམས་སུ་བྱུང་བའི་སྲོག་ཆགས་ཀྱི་ཉ་ཕྱིས་སམ་འགྲོན་བུའི་རིགས་ཤིག་ཡིན་ཞིང་།བོན་གྱི་རོལ་ཆའི་བྱུང་རབས་ལབསྐལ་པ་སྔོན་རབས་ཀོང་རྩེ་རྒྱལ་གྱིས།།དཀར་ནག་བཀྲ་གསལ་རྒྱ་མཚོའི་གླིང་ཐོག་བཞེངས།།བདུད་ཀྱི་བར་དོ་རྒྱ་མཆོའི་གཏིང་རུམ་ནས།།ཆུ་སྲིན་བསླང་སྟེ་གསས་ཁང་བཤིག་སེམས་ཙམ།།གཤེན་རབ་རྣམ་རྒྱལ་རང་གི་ཐུགས་ཕྱུང་ནས།།རྒྱ་མཆོའི་ནང་བླུགས་ཆུ་སྲིན་འདུལ་བའི་ཕྱིར།།དུང་དཀར་གཡས་འཁྱིལ་གཡོན་འཁྱིལ་གཉིས་བྱུང་བས།།ཆུ་སྲིན་རྒྱལ་བ་མྱུར་དུ་བསྒྲལ་བ་ཡི།།ཐྱ་ཕྱག་ཆ་དུང་གི་བསྟན་པ་དར།།དེ་ཡི་རྒྱུད་ལ་དུང་དར་གྲངས་མེད་བྱུང་།།སྟོང་གསུམ་འཇིག་རྟེན་དུང་གི་ཁྱབ་པར་འགྱུར།།བཀྲ་ཤིས་དུང་གི་ཆགས་ཚུལ་བསྟན་པ་ནི།།སངས་རྒྱས་ཐུགས་ལས་བྱོན་པའི་སྙིང་གི་དབྱིབསཞེས་འཁོད་པ་དེའི་ཆོས་ལུགས་དགོས་ཆེད་ཀྱི་རོལ་ཆའི་བྱུང་ཚུལ་རྣམས་དོར་ཏེ་བལྟས་ན།དེ་ཐོག་མར་རྒྱ་མཚོ་ལས་བླངས་ཏེ་བྱུང་བ་དང་གཟུགས་དབྱིབས་མིའི་སྙིང་འདྲ་བ་ཞིག་ཡིན་པ་དེ་རྟོགས་ཐུབ།།